
[bookmark: _Hlk219107488]«Банктерді таратуды жүзеге асыру, Қазақстан Республикасының бейрезидент банктері филиалдарының қызметін мәжбүрлеп тоқтату қағидаларын және мәжбүрлеп таратылатын банктердің тарату комиссияларының, қызметі мәжбүрлеп тоқтатылатын Қазақстан Республикасының бейрезидент банктері филиалдарының жұмысына қойылатын талаптарды бекіту туралы» Қазақстан Республикасының Қаржы нарығын реттеу және дамыту агенттігі Басқармасының 2026 жылғы 10 сәуірдегі № 63 қаулысына өзгерістер енгізу туралы


Қазақстан Республикасы Қаржы нарығын реттеу және дамыту агенттігінің Басқармасы ҚАУЛЫ ЕТЕДІ:
1. [bookmark: _Hlk240377341]«Банктерді таратуды жүзеге асыру, Қазақстан Республикасының бейрезидент банктері филиалдарының қызметін мәжбүрлеп тоқтату қағидаларын және мәжбүрлеп таратылатын банктердің тарату комиссияларының, қызметі мәжбүрлеп тоқтатылатын Қазақстан Республикасының бейрезидент банктері филиалдарының жұмысына қойылатын талаптарды бекіту туралы» Қазақстан Республикасының Қаржы нарығын реттеу және дамыту агенттігі Басқармасының 2026 жылғы 10 сәуірдегі № 63 қаулысына (Нормативтік құқықтық актілерді мемлекеттік тіркеу тізілімінде № 38399 болып тіркелген) мынадай өзгерістер енгізілсін: 
көрсетілген қаулымен бекітілген Банктерді таратуды жүзеге асыру, Қазақстан Республикасының бейрезидент банктері филиалдарының қызметін мәжбүрлеп тоқтату қағидаларында және мәжбүрлеп таратылатын банктердің тарату комиссияларының, қызметі мәжбүрлеп тоқтатылатын Қазақстан Республикасының бейрезидент банктері филиалдарының жұмысына қойылатын талаптарда: 
22-тармақ мынадай редакцияда жазылсын:
[bookmark: z103]«22.	Таратылатын банктің ағымдағы шоттары теңгемен және қажет кезде халықаралық рейтингтер шкаласы бойынша Standard & Poor's (Стандард энд Пурс) рейтингтік агенттiгiнiң «ВВВ-»-тен төмен емес ұзақ мерзімді кредиттік рейтингі немесе Moody's Investors Service (Мудис Инвесторс Сервис), Fitch (Фич) рейтингтік агенттіктерінің ұқсас деңгейдегі рейтингтері бар екінші деңгейдегі банктерде шетел валютасында ашылады.»;
24-тармақ мынадай редакцияда жазылсын:
«24. Банктің тарату комиссиясының бөлімшелері екінші деңгейдегі банктің филиалдары арқылы таратылатын банктің бас офисіне тарату комиссиясы бөлімшесінің кассасы арқылы келіп түсетін ақшаны есепке жатқызады және Қағидалардың 25-тармағына сәйкес шығыстарын жүзеге асыру, сондай-ақ кредиторлармен есеп айырысуды жүзеге асыру үшін таратылатын банктің бас офисінің тарату комиссиясынан ақша алады.
Банктің тарату комиссиясынан қабылдаған шетел валютасын екінші деңгейдегі банктің филиалдары таратылатын банктің ағымдағы шотына есепке жатқызады. Таратылатын банктің ағымдағы шотынан шетел валютасын беру қолма-қол ақшасыз тәртіппен жүзеге асырылады. Сұрыптау процесінде төлемге жарамсыз, сондай-ақ айналысқа жарамсыз шетел валютасы анықталған жағдайда банктің тарату комиссиясы оны екінші деңгейдегі банктер арқылы сатады не айырбастайды.»;
59-тармақтың екінші бөлігі мынадай редакцияда жазылсын:
«Күн сайынғы лимит сомасы асып кеткен кезде тарату комиссиясының  екінші деңгейдегі банктің филиалдарынан, екінші деңгейдегі банктерден мүлікті сатудан, дебиторлық берешекті өндіріп алудан кредиторлармен есеп айырысу мақсаты үшін сақтауға алған қолма-қол ақшаны сақтауы ақшаны алған күнді қоспағанда, 3 (үш) жұмыс күнінен аспайтын мерзімде жүзеге асырылады.».
1. Банктерді реттеу департаменті Қазақстан Республикасының заңнамасында белгіленген тәртіппен:
1)	Заң департаментімен бірлесіп осы қаулыны Қазақстан Республикасының Әділет министрлігінде мемлекеттік тіркеуді;
2)	осы қаулыны ресми жарияланғаннан кейін Қазақстан Республикасы Қаржы нарығын реттеу және дамыту агенттігінің ресми интернет-ресурсына орналастыруды;
3)	осы қаулы мемлекеттік тіркелгеннен кейін он жұмыс күні ішінде Заң департаментіне осы тармақтың 2) тармақшасында көзделген іс-шараның орындалуы туралы мәліметтерді ұсынуды қамтамасыз етсін.
3.	Осы қаулының орындалуын бақылау Қазақстан Республикасының Қаржы нарығын реттеу және дамыту агенттігі Төрағасының жетекшілік ететін орынбасарына жүктелсін.
4.	Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

